
APSTIPRINĀTI
ar Varakļānu novada domes sēdes

24.04.2025. lēmumu Nr.4.24.
Varakļānu novada pašvaldības īpašumā esošās kustamās mantas izsoles noteikumi

I.Vispārīgie noteikumi
1. Šie noteikumi paredz kārtību, kādā organizējama pašvaldības īpašumā esošās kustamās mantas  - Traktora T 150K, valsts reģistrācijas Nr. T5075LL, izlaides gads – 1980. un Piekabes MMZ-771 valsts reģistrācijas Nr. P7033LK, izlaides gads – 1982.,(turpmāk– Kustamā manta), pārdošana izsolē. 

2. Izsoli organizē un vada Mantas atsavināšanas un izsoles komisija (turpmāk–Komisija).
3. Kustamās mantas Izsole tiek organizēta atbilstoši Publiskās personas mantas atsavināšanas likumam un šiem Noteikumiem.
4. Izsole notiks 2025.gada 21. maijā Varakļānu novada pašvaldības ēkā 202.kabinetā Rīgas ielā 13, Varakļānos, Varakļānu novadā - Traktora T 150K, valsts reģistrācijas Nr. T5075LL, izsole notiks plkst. 14:00 un Piekabes MMZ-771, valsts reģistrācijas Nr. P7033LK, izsole notiks plkst. 14:30.
5. Izsoles veids – mutiska izsole ar augšupejošu soli.
6. Kustamās mantas - Izsoles sākuma cenas (t.sk. PVN):
	Tehnikas marka
	Valsts reģistrācijas Nr.
	Izlaides gads
	Nosacītā – izsoles sākumcena (EUR)

	Traktors T 150K 
	T5075LL
	1980.
	1955,00

	Piekabe MMZ-771
	P7033LK
	1982.
	356,00


7. Izsoles solis – 50,00 EUR (piecdesmit  euro 00 centi), t.sk. PVN.

8. Izsoles nodrošinājuma nauda – 10%  no izsolāmās mantas nosacītās cenas, kas pirms pieteikšanās izsolei jāieskaita Varakļānu novada pašvaldības (turpmāk– Pašvaldība) kontā Nr. LV25HABA0001402041751, AS „Swedbank”, kods HABALV22, maksājuma mērķī norādot „Nodrošinājuma nauda par (papildus jānorāda konkrētu manta), pretendenta Vārds, Uzvārds, personas kods”.
9. Reģistrācijas nauda – EUR 5,00 (pieci euro, 00 centi), kas pirms pieteikšanās izsolei jāieskaita Pašvaldības kontā Nr. LV25HABA0001402041751, AS „Swedbank”, kods HABALV22, maksājuma mērķī norādot „Reģistrācijas nauda par (papildus jānorāda konkrētu manta), pretendenta Vārds, Uzvārds, personas kods”.”.
10. Ar izsoles noteikumiem var iepazīties Varakļānu novada pašvaldības mājas lapā www.varaklani.lv vai Varakļānu novada pašvaldībā Rīgas ielā 13, Varakļānos, Varakļānu novadā (2.stāvā pie sekretāres) darba dienās no plkst.8.00 līdz 12.00 un no plkst.13.00 līdz.16.00, (piektdien- līdz plkst.15.00).
11. Sludinājumi par Objekta izsoli publicējami Pašvaldības mājas lapā: www.varaklani.lv, Varakļānu novada Facebook kontā.
II. Kustamās  mantas raksturojums
12. Kustamā manta ir Pašvaldības īpašums. 

13. Kustamās mantas apraksts - Traktoram T 150K, valsts reģistrācijas Nr.T5075LL, tehniskās apskates derīguma termiņš ir beidzies. Riepu nolietojums 60%, riepas saplaisājušas, virs aizmugures riteņiem nav dubļu aizsargu (spārnu). Traktora dzinēja nolietojums 50%. Dzinējs ir iedarbināms. Komplektā nav iedarbināšanas dzinēja akumulatora. Pārējo agregātdaļu nolietojums 60%. Traktoram ir eļļas noplūde no hidrosistēmas un motora. Piekabei MMZ-771, valsts reģistrācijas Nr. P7033LK, korozijas bojājumi kravas kastes nodalījumos, nolietojums 60%. Riepu nolietojums 60%, riepas saplaisājušas. Bremžu sistēmas nolietojums 60%. Apgaismes ierīču nolietojums 50%. Eļlas noplūde no hidrosistēmas pārvadiem.
14. Izsolāmo kustamo mantu iespējams apskatīt tās atrašanās vietā -  Rīgas ielā 13, Varakļānos darba dienās, darba laikā iepriekš sazinoties pa tālruni 27790024.
III. Izsoles dalībnieki, pieteikšanās izsolei un izsoles dalībnieku reģistrācija
15. Izsoles dalībnieku reģistrācija tiek uzsākta pēc izsoles paziņojuma publicēšanas publiskajā vidē.

16. Iesniegt pieteikumu izsolei var jebkura fiziska vai juridiska persona, kura saskaņā ar Latvijas Republikas spēkā esošajiem normatīvajiem aktiem var iegūt īpašumā kustamo mantu un ir izpildījusi šajos noteikumos paredzētos priekšnoteikumus noteiktajos termiņos.

17. Lai persona varētu reģistrēties par izsoles dalībnieku, tai iepriekš jāsamaksā izsoles noteikumos paredzētā nodrošinājuma un reģistrācijas nauda.

18. Personai, kura vēlas reģistrēties izsolei, līdz 2025.gada 20.maija plkst.16:00, Varakļānu novada pašvaldībā Rīgas ielā 13, Varakļānos, tālrunis 64860840, jāiesniedz šādi dokumenti:
18.1. juridiskai personai: 
18.1.1. pieteikums izsolei (pielikums Nr.1), norādot –  juridiskās personas nosaukumu, reģistrācijas numuru, juridisko adresi, izsoles dalībnieka pārstāvja vārdu, uzvārdu, amatu;
18.1.2. juridiskās personas pilnvara vai cits pārstāvības tiesības apliecinošs dokuments attiecīgajai personai, kura pārstāv konkrēto juridisko personu izsoles procesā;
18.1.3. nodrošinājuma un reģistrācijas naudas samaksu apliecinošs dokuments.
18.2. fiziskai personai:
18.2.1. pieteikums izsolei (pielikums Nr.1), norādot – personas vārdu, uzvārdu, personas kodu;
18.2.2. nodrošinājuma un reģistrācijas naudas samaksu apliecinošs dokuments;
18.2.3. notariāli apliecināta pilnvara (ja fizisko personu pārstāv pilnvarotā persona).

19. Dokumentus, no personas, kura vēlas reģistrēties izsolei, nepieņem, ja vēl nav iestājies vai jau beidzies izsoles reģistrācijas termiņš.

20. Dokumentus var iesniegt arī nosūtot pa pastu vai elektroniski (atbilstoši normatīvajiem aktiem par elektronisko dokumentu noformēšanu).

21. Pa pastu iesūtīto  dokumentu iesniegšanas laiks tiks uzskatīts saņemtā pasta  reģistrācijas laiks Varakļānu novada domē.

22. Ja publiskajās datubāzēs nevar iegūt informāciju par attiecīgo juridisko personu, Komisija ir tiesīga papildus pieprasīt no juridiskās personas valsts reģistra iestādes izziņu par attiecīgo juridisko personu (izziņa ir derīga, ja tā izsniegta ne agrāk par sešām nedēļām no izsoles dienas).

23. Dokumenti, kas minēti 18.1. un 18.2.apakšpunktā ir iesniedzami latviešu valodā, ja tie ir citā valodā, tiem jāpievieno notariāli apliecināts tulkojums latviešu valodā.

24. Ārvalstīs izsniegti dokumenti tiek pieņemti, ja tie noformēti atbilstoši Latvijas Republikai saistošu starptautisku līgumu noteikumiem.

25. Iesniegtajām dokumentu kopijām ir jābūt apliecinātām atbilstoši spēkā esošajiem normatīvajiem aktiem.

26. Personas, kuras izpildījušas izsoles priekšnoteikumus, tiek fiksētas pieteikumus iesniegušo personu sarakstā (pielikums Nr.2). Katrai pieteikumu iesniegušajai personai tiek izsniegts apliecinājums (pielikums Nr.3). 

27. Komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par izsoles dalībniekiem.

28. Izsoles dalībnieks netiek reģistrēts, ja: 
28.1. nav iesniedzis visus Noteikumu 2.4.punktā noteiktos dokumentus, vai tie neatbilst Noteikumu prasībām;
28.2. uz dalībnieka reģistrācijas dienu ir pasludināta pretendenta maksātnespēja vai tiesiskās aizsardzības process vai ārpustiesas tiesiskās aizsardzības process, vai tā saimnieciskā darbība ir apturēta, uzsākts likvidācijas process;
28.3. pretendentam ir VID administrēto nodokļu parāds, kas lielāks par noteikto pieļaujamo EUR 150,00 parāda summu, nekustamā īpašuma nodokļa parāds vai arī citas parādsaistības pret pašvaldību.
28.4.Pretendentam konstatēts pārkāpums saskaņā ar Valsts ieņēmumu dienesta ieteikumiem (vadlīnijām) sankciju par Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu un Starptautisko un Latvijas Republikas nacionālo sankciju likumu. 

29. Dalībnieks tiek izslēgts no izsoles dalībnieku reģistra, ja Komisija konstatē, ka kāda  iesniegtā dokumenta saturs neatbilst Noteikumos noteiktajam, tas neapliecina patieso situāciju.

30. Atteikums Izsoles dalībnieku sarakstā reģistrēt dalībnieku vai lēmums izslēgt no izsoles dalībnieku reģistra, tiek paziņots telefoniski, kā arī rakstiski nosūtīts uz pieteikuma veidlapā norādīto elektroniskā pasta adresi.

31. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt Kustamās mantas pārdošanā izsolē (tās organizēšanā, rīkošanā), nedrīkst paši būt pircēji, kā arī pirkt citu uzdevumā.

32. Izsoles dalībniekiem ir tiesības iepazīties ar Kustamās mantas izsoles noteikumiem, kā arī ar tehniskajiem rādījumiem, kas raksturo Kustamo mantu un ir Izsoles organizētāja rīcībā. Šo informāciju izsoles dalībniekiem sniedz Izsoles organizētājs vai tā nozīmēts pārstāvis.

33. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

34. Dalībniekam, kurš no dalības izsolē atsakās līdz izsoles dalībnieku reģistrācijas termiņa beigām, iemaksātā  nodrošinājuma nauda tiek atmaksāta uz kontu, kas norādīts personas izsoles pieteikumā.

35. Dalībniekam, kurš no dalības izsolē atsakās pēc izsoles dalībnieku reģistrācijas termiņa beigām, iemaksātā  nodrošinājuma nauda netiek atmaksāta.

IV. Izsoles norise
36. Izsolē var piedalīties personas, kuras šajos noteikumos noteiktajā kārtība ir reģistrētas izsoles dalībnieku reģistrā.

37. Izsole var notikt arī tad, ja reģistrējies un uz izsoli ir ieradies tikai viens dalībnieks.

38. Ja noteiktajā laikā ir reģistrējušies vairāk par vienu dalībnieku, bet uz izsoli ierodas viens dalībnieks, Komisija izsoli var atlikt, bet ne ilgāk kā uz 30 minūtēm. Ja pēc noteiktā termiņa nav ieradušies pārējie dalībnieki, izsole tiek uzsākta. 

39. Uzskatāms, ka dalībnieks, kurš nav ieradies uz izsoli, ir atteicies no dalības izsolē. Dalībniekam, kurš nav ieradies uz izsoli, nodrošinājuma nauda netiek atmaksāta.

40. Izsoles sekretārs pēc personas apliecinoša dokumenta pārbauda dalībnieka vai tā pilnvarotās personas personību un izsniedz dalībnieka solīšanas karti ar numuru, kas atbilst dalībnieka sarakstā ierakstītajam numuram.

41. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu, un tie ar savu parakstu apliecina gatavību pārsolīt nosacīto cenu. Ja izsolē dalībnieku pārstāv persona, kura nav reģistrēta izsoles dalībnieku reģistrācijas lapā, un kurai nav Uzņēmumu reģistrā reģistrētas  tiesības pārstāvēt dalībnieku, tai jāiesniedz pilnvara. Uzskatāms, ka dalībnieks, kurš neapstiprina gatavību pārsolīt nosacīto cenu, ir atteicies no dalības izsolē un šim dalībniekam iemaksātā  nodrošinājuma nauda netiek atmaksāta.

42. Izsoles dalībnieki, pirms izsoles sākšanas, paraksta izsoles Noteikumus, apliecinot, ka viņi ir iepazinušies ar izsoles Noteikumiem un viņiem šajā sakarā nav nekādu pretenziju.

43. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

44. Komisijas priekšsēdētājs, atklājot izsoli, iepazīstina izsoles dalībniekus ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

45. Komisijas priekšsēdētājs īsi raksturo pārdodamo Kustamo mantu, paziņo nosacīto  cenu, kā arī izsoles soli – summu par kādu nosacītā cena tiek paaugstināta ar katru nākamo solījumu.

46. Pēc Komisijas priekšsēdētāja ziņojuma sākas solīšanas process. Izsoles gaita tiek protokolēta. Izsoles protokolā atspoguļo visas Izsoles vadītāja un izsoles dalībnieku darbības izsoles gaitā. Protokolu paraksta visi Komisijas locekļi.

47. Solīšana notiek tikai pa Noteikumos noteikto izsoles soli.

48. Izsoles vadītājs nosauc izsolāmā kustamās mantas cenu un jautā: „Kas sola vairāk?’’. 

49. Izsoles dalībnieki solīšanas procesā paceļ savu solīšanas karti ar numuru. Izsoles vadītājs paziņo solītāja numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena  Kustamā manta  ir pārdota personai, kura solījusi pēdējo augstāko cenu. Dalībnieka numurs un solītā cena tiek ierakstīti protokolā. 

50. Ja vairāki dalībnieki ir piedāvājuši vienādu, piedāvātā cena tiek reģistrēta visiem šīs cenas solītājiem. Ja augstāku cenu neviens nesola, izsoles vadītājs ar izlozi izšķir, kuram no šiem dalībniekiem Kustamā manta tiek pārdota. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes, atbilstoši to solīšanas karšu numuriem. Dalībnieks, kurš izvelk lozi ar krustiņu, uzskatāms par Kustamās mantas nosolītāju. 

51. Dalībnieks, kurš piedāvājis visaugstāko cenu, pēc nosolīšanas nekavējoties uzrāda izsoles komisijai savu solīšanas karti un ar parakstu protokolā apliecina tajā norādītās cenas atbilstību nosolītajai cenai.

52. Katrs Kustamās mantas izsoles dalībnieks apstiprina ar parakstu izsoles protokolā savu pēdējo solīto cenu.

53. Izsoles dalībnieks, kurš Kustamo mantu nosolījis, bet neparakstās protokolā, zaudē tiesības uz paša sniegtajiem cenu paaugstinājumiem un viņam netiek atmaksāta nodrošinājuma nauda. Šajā gadījumā Kustamās mantas nosolītājs ir dalībnieks, kurš ir piedāvājis nākošo augstāko cenu.

54. Pēc izsoles protokola parakstīšanas dalībnieks, kurš nosolījis Kustamo mantu, saņem izziņu, kurā norādīta nosolītā Kustamās mantas cena. 

55. Izsoles dalībniekiem, kuri nav nosolījuši Kustamo mantu, atmaksā nodrošinājuma naudu 14 (četrpadsmit)  dienu laikā no izsoles rezultātu apstiprināšanas dienas.

V. Samaksas kārtība
56. Izsoles dalībniekam, kurš nosolījis augstāko cenu, 10 (desmit) laikā no izsoles rezultātu apstiprināšanas dienas jāiemaksā Varakļānu novada pašvaldības kontā nosolītā kustamās mantas cena, atrēķinot iemaksāto nodrošinājuma naudu. Ja nosolītā nauda netiek ieskaitītā Varakļānu novada pašvaldības kontā noteiktajā termiņā, izsoles dalībniekam nodrošinājuma nauda netiek atmaksāta.

57. Ja nosolītājs noteikumu 56. punktā noteiktajā termiņā nav samaksājis nosolīto cenu, Komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto kustamo mantu un atzīt par izsoles uzvarētāju izsoles dalībnieku, kurš nosolījis iepriekšējo augstāko cenu (pārsolītais pircējs). Komisija piedāvā pirkt kustamo mantu pārsolītajam pircējam par viņa nosolīto augstāko cenu (nākamā augstākā cena). Pārsolītajam pircējam ir tiesības divu nedēļu laikā no piedāvājuma saņemšanas dienas paziņot Komisijai par kustamās mantas pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis Komisijas piedāvājumus. Ja pārsolītais pircējs piekrīt Komisijas piedāvājumam, nosolītā summa jāsamaksā un jāslēdz pirkuma līgums Komisijas noteiktajā termiņā. Šajā gadījumā izsoles uzvarētajam nodrošinājuma nauda netiek atmaksāta.

58. Ja pārsolītais pircējs atsakās pirkt kustamo mantu, neveic pirkuma maksas samaksu un/vai neparaksta pirkuma līgumu, izsole atzīstama par nenotikušu, un Varakļānu novada dome lemj par atkārtotu izsoli.

VI. Nenotikusi izsole
59. Izsole atzīstama par nenotikušu, ja: 

59.1. noteiktajā laikā neviens dalībnieks nav reģistrējies vai arī dalībnieks  ir reģistrējies, bet uz izsoli neviens neierodas; 

59.2. neviens izsoles dalībnieks nav pārsolījis izsoles sākumcenu.

60. Ja Kustamās mantas pirmajā izsolē neviens nav pārsolījis izsoles sākumcenu, rīko otro izsoli ar augšupejošu soli, kurā Varakļānu novada dome, kas organizē kustamās mantas atsavināšanu vai ierosina atcelt lēmumu par nodošanu atsavināšanai. 

VII. Izsoles rezultātu apstiprināšana
61. Izsoles rezultātus apstiprina Varakļānu novada dome ne vēlāk kā 30 dienu laikā pēc izsoles protokola iesniegšanas pašvaldībā.
62. Izsoles dalībniekam, kas nosolījis augstāko cenu, ne vēlāk kā 14 (četrpadsmit) dienu laikā no izsoles rezultātu apstiprināšanas, ir jānoslēdz pirkuma līgums par nosolīto kustamo mantu. 
63. Ja notiek atkārtota izsole, tad izsoles dalībnieks, kurš nav izpildījis izsoles noteikumus, nākošajā izsolē netiek reģistrēts.
64. Izsoles dalībniekiem ir tiesības iesniegt sūdzības Varakļānu novada domei par  izsoles komisijas veiktajām darbībām 5 (piecu) dienu laikā no izsoles dienas. 
	Domes priekšsēdētājs
	M.Justs


1.pielikums
Varakļānu novada pašvaldības īpašumā esošās 

kustamās mantas izsoles noteikumiem
Varakļānu novada pašvaldībai 
______________________________________________________
(fiziskai pers. -vārds, uzvārds; juridiskai pers. – nosaukums)
______________________________________________________
(personas kods; reģistrācijas Nr.)
______________________________________________________
(dalībnieka pārstāvja vārds, uzvārds, amata nosaukums vai pilnvaras rekvizīti)
PIETEIKUMS PAR PIEDALĪŠANOS IZSOLĒ
Varakļānos

2025.gada ___. _______________

Lūdzu reģistrēt mani kā izsoles dalībnieku uz kustamas mantas: 

______________________________________________atklātu mutisku izsoli ar augšupejošu soli.
(mantas nosaukums, reģistrācijas Nr.(ja ir))
Konta numurs, uz kuru saskaņā ar izsoles noteikumiem pārskaitāms nodrošinājums, ja izsoles priekšmets nav nosolīts: ___________________________________________________

Pievienotie dokumenti (iesniegto atzīmēt):
□ pilnvara vai cits pārstāvības tiesības apliecinošs dokuments attiecīgajai personai, kura pārstāv konkrēto personu izsoles procesā; 
□ maksājuma uzdevuma kopija par nodrošinājuma naudas samaksāšanu;
APLIECINĀJUMS (aizpilda, ja pieteikumu iesniedz fiziska persona)
□ Apliecinu, ka piekrītu personas datu apstrādei*.
Dalībnieka (vai tā pilnvarotā pārstāvja)   ____________________________________
(paraksts; paraksta atšifrējums)
*Varakļānu novada pašvaldība veic personas datu apstrādi saskaņā ar Fizisko personu datu aizsardzības likumu un citiem Latvijas Republikā spēkā esošiem normatīviem aktiem. Datu apstrādes mērķis – izsoles dalībnieku uzskaite. 

Pēc Fiziskās personas datu izmantošanas un izsoles rezultātu apstiprināšanas fiziskās personas datus Varakļānu novada pašvaldība uzglabā 10 gadus. 

